section_heading: Najbolje godine stvaralaštva
paragraph_text: Nakon povratka i kratkog predaha na Islandu, odlazi u Italiju gdje je piše o nezadovoljstvu crkvom i sve većim ljevičarskim sklonostima u djelu Veliki tkalac iz Kašmira (isl. Vefarinn mikli frá Kasmír), godine 1927. Kada je djelo došlo do Islanda bilo je veoma cijenjeno, no tada je Laxness već bio otišao u Kanadu gdje je donio odluku okušati se u filmskoj industriji u Hollywoodu, SAD. Tamo je napisao jedno od svojih najpoznatijih radova, scenarij za Salka-Valka. Tijekom ovog boravka u Americi za vrijeme Velike gospodarske krize 30-ih godina 20. stoljeća postao je simpatizer komunizma i socijalizma. Dijelom pod utjecajem Upton Sinclaira s kojim se družio u Kaliforniji piše knjigu sjajnih burleski i satiričnih eseja pod nazivom Pučka knjiga (isl.Alþydubókin), jednu u nizu mnogih utisaka s putovanja po Rusiji, Zapadnoj Europi i Južnoj Americi. Našavši se stoga pred neminovnom deportacijom iz SAD-a, ponovno odlazi u Europu.